Ekikangabwa kibuutikidde abayizi n’abasomesa ku ssomero lya government erya St Jude Primary School mu district ye Bukomansimbi,omuyizi ow’ekibiina eky’omusanvu bweyetugidde ku ssomero
Omwana Luyimbaazi Paul ow’emyaka 14 yagambibwa okuba nti yetugidde mu Library y’essomero.
Abayizi abamu bategezezza nti waliwo omusomesa eyatiisizzatiisizza okukuba omwana ono embooko 80, singa takomya kukola ddalu, nga bateebereza nti kyandiba nga kyekivuddeko obuzibu.
Abasomesa be bagamba nti abadde muyizi ng’akolagana na buli omu, era nti bakyewuunya ekimuleetedde obusungu obwo.
Omulambo police y’e Bukomansimbi eguggyewo negutwala mu ddwaliro okwongera okwekebejjebwa.
Abayizi ba P.7 bakukola ebigezo bya PLE nga 8 ne 9 November,2022.
Bisakiddwa: Mubarak Ssebuufu
lug_Latn lug_Latn lug_Latn lug_Latn lug_Latn lug_Latn lug_Latn